ગુડ્સ એન્ડ સર્વિસ ટેક્સ (જીએસટી)નો અમલ એપ્રિલ ૨૦૧૭થી દેશમાં સાકાર બનવા જઈ રહ્યો છે. રાજ્યસભા અને લોકસભામાં જીએસટી બિલમાં કેટલાક સુધારા સાથેના બંધારણ સુધારા વિધેયક સર્વસંમતિથી પસાર થવાની સાથે દેશમાં કરવેરાના ક્ષેત્રે એક પ્રકારની ક્રાંતિ થવા જઈ રહી છે. ભારત જેવા દેશમાં કેન્દ્ર અને રાજ્ય સરકારો દ્વારા ચીજવસ્તુ અને સેવાઓ પર વિવિધ સ્તરે અલગ-અલગ પ્રકારના કરવેરાની વસૂલીને કારણે વ્યાપાર અને કારોબારના વિકાસ અને વિસ્તારમાં જે મુશ્કેલી સર્જાતી હતી તેનું નિવારણ થશે. સમગ્ર દેશમાં બધાં રાજ્યોમાં એક સમાન દરે કર વસૂલાતને કારણે ગ્રાહકો અને કારોબાર કરનારા સૌને લાભ થવાનો છે.